เรื่องร้องเรียน (ถนน) วันที่ 2022-07-08 11:38:49 — แขวงบางหว้า เขตภาษีเจริญ กรุงเทพมหานคร
อยากได้ข้อมูลอัพเดท เช่น ชื่อเจ้าหน้าที่ที่ติดต่อเข้าไปแล้ววางสายค่ะ เพราะต้องการการติดต่อครั้งหน้า จะได้สามารถเข้าไปคุยได้ถูกคน

และสอบถามเหตุผลที่ไม่ยอมแจ้งชื่อของเจ้าหน้าที่ และวางสายใส่ประชาชน อยากทราบว่าการที่ประชาชนสอบถามข้อมูลชื่อเจ้าหน้าที่ที่ติดต่อด้วย ทำไมถึงให้ข้อมูลไม่ได้ หรือเจ้าหน้าที่ไม่เต็มใจในการให้บริการประชาชนหรือคะ

เนื่องจากคำถามที่ถามตั้งแต่ครั้งแรกในช่องทางนี้ไม่ได้สอบถามเรื่องการรับบัตรประชาชนคืน แต่สอบถามเรื่องการที่เจ้าหน้าที่ไม่ตอบคำถามและวางสาย อยากให้ช่วยตอบคำถามให้ตรงกับที่ถามไป ไม่ใช่การตอบว่าให้ไปรับบัตรประชาชนที่สำนักงานเขต

หากเจ้าหน้าที่ที่รับเรื่องพอจะเข้าใจบริบท จะรบกวนให้ตรงกับคำถาม หรือหากไม่เข้าใจคำถามตรวจส่วนไหน สามารถสอบถามเพิ่มเติมมาได้ค่ะ

ข้อสงสัยคือ 
1. ทำไมเจ้าหน้าที่ถึงวางสาย (คงไม่ใช่เรื่องปัญหาของสัญญาณโทรศัพท์เพราะคุยถึง10นาทีไม่มีปัญหา แต่กลับมามีปัญหาตอนที่สอบถามชื่อ)

2. ทำไมเจ้าหน้าที่ถึงแจ้งชื่อไม่ได้ เพื่อให้สะดวกกับการติดต่อครั้งต่อไป เพราะต้องไปรับบัตรคืน หากไม่ทราบชื่อจะ refer ได้อย่างไร ว่าแจ้งเรื่องกับเจ้าหน้าที่คนไหนไว้

3. การที่เจ้าหน้าที่วางสายและไม่ให้ข้อมูลนั่น คือการจงใจหรือไม่เต็มใจไม่บริการประชาชนหรือไม่

4. ต้องการทราบชื่อเจ้าหน้าที่ที่คุยและติดต่อด้วย ซึ่งแจ้งมาตั้งแต่ครั้งแรกแล้วแต่ยังไม่ได้รับคำตอบ 

5. คำตอบที่ได้รับในทุกครั้งไม่ตรงกับคำถาม เป็นการจงใจไม่ให้ข้อมูลประชาชนหรือไม่ หรือต้องการปิดบังอะไรหรือเปล่า

หากอ่านครบถ้วนตามที่แจ้งไป รบกวนสอบคำถามให้ครบทุกข้อ

ทั้งนี้ คิดว่าสำนักงานเขตภาษีเจริญควรปรับปรุงการให้บริการแก่ประชาชน โดยเฉพาะกับส่วนงานที่เจ้าหน้าที่ไม่เต็มใจที่จะให้บริการ โดยเสนอแนวทางแก้ไขคือ

1. ตรวจสอบเจ้าหน้าที่ไม่เต็มใจให้บริการ
2. ทำหนังสือเป็นลายลักษณ์อักษรให้ปรับปรุงการให้บริการภายในระยะเวลา1เดือน
3. หากไม่ดำเนินการแก้ไข ไม่ควรรับรนชการหรือเงินเดือนที่มาจากภาษีของประชาชนอีก

รบกวนสำนักงานเขตช่วยพิจารณาและกำเนินการด้วย